Source: https://www.kedainiai.rvb.lt/anonsas-europos-komisija-kvies-teikti-paraiskas-europe-direct-veikloms-vykdyti-lietuvoje/
Timestamp: 2020-08-04 08:15:57+00:00
Document Index: 9943238

Matched Legal Cases: ['ect ', 'ECT ', 'ECT ', 'ECT ', 'ECT ', 'ect ']

Anonsas: Europos Komisija kvies teikti paraiškas Europe Direct veikloms vykdyti Lietuvoje
Europos Komisija planuoja 2020 m. birželio 2 d. skelbti kvietimą teikti paraiškas, kuriuo siekiama pasirinkti partnerius EUROPE DIRECT veiklai vykdyti 2021–2025 m.
Šis kvietimas teikti paraiškas bus skelbiamas pagal Europos Komisijos Komunikacijos generalinio direktorato 2020 m. darbo programą. Steigdama naujos kartos tinklą, Europos Komisija siekia paremti reikalavimus atitinkančius subjektus, kurie kaip EUROPE DIRECT įsipareigos vykdyti įvairią informavimo ir dalyvauti skatinančią veiklą.
Konkursą laimėję pareiškėjai bus vadinami Europos Komisijos ir Europos Parlamento (toliau – Parlamentas) partneriais ir pasirašys penkerių metų trukmės partnerystės pagrindų susitarimą su Europos Komisijos atstovybe Lietuvoje. Pagal konkretų susitarimą dėl dotacijos partneriui kasmet bus skiriama tam tikra metinė dotacija ( jos konkretus dydis bus nurodytas Kvietime).
Be dotacijos, Komisija ir Parlamentas EUROPE DIRECT laiku teiks informaciją teminiais ES klausimais, rengs mokymus, pateiks leidinius ir sudarys tinklaveikos galimybes.
EUROPE DIRECT tinklą administruoja Komisija ir jos atstovybė Lietuvoje.
Kvietimas bus skelbiamas Europos Komisijos atstovybės svetainėje:
https://ec.europa.eu/lithuania/grants_lt/EDIC_call_2020_lt
Apie šiuo metu veikiančius Europe Direct informacijos centrus
Europe Direct“ informacijos centrų misija ir bendrieji tikslai (2018-2020)
„Europe Direct“ informacijos centrai padeda Europos Komisijai skleisti informaciją apie Europos Sąjungą (ES) ir siekia bendrauti su visuomene vietos lygmeniu. Centrai papildo ir remia Europos Komisijos atstovybių, Europos Parlamento biurų ir kitų ES institucijų ir įstaigų informavimo veiklą vietos ir (arba) regionų lygmeniu. Jie taip pat bendradarbiauja su kitais ES informacijos ir pagalbos tinklais (pavyzdžiui SOLVIT, Europos vartotojų centru, programos Erasmus+ agentūromis – JTBA ir Švietimo mainų paramos fondu, Europos įmonių tinklu, MITA ir tt.).
Centrai teikia pagrindinę informaciją apie ES ir visuomenei labiausiai rūpimus ES politikos klausimus, pirmiausia atsižvelgdami į piliečių bendruosius informavimo poreikius. Jie organizuoja renginius ir naudoja įvairias informavimo priemones, kad pasiektų visuomenę vietos lygmeniu tiek tiesiogiai, tiek per atitinkamus informacijos skleidėjus ir suinteresuotuosius subjektus. Be to, aktyviai remia piliečių dialogus ir glaudžiai bendradarbiauja su Europos Komisijos atstovybėmis, vietos NVO, savivalda, švietimo įstaigomis. Be to, centrai bendrauja su vietos ir regionų žiniasklaida ir teikia savo pastabas apie visuomenės nuomonę ir reakciją į su ES susijusius klausimus.
Pirmieji Europos informacijos centrai Lietuvoje buvo įkurti prieš 20 metų. Per šį laikotarpį centrų pavadinimai ir finansavimo šaltiniai keitėsi. Šiuo metu centrai įsikūrę 10 miestų: Alytuje, Kaune, Klaipėdoje, Marijampolėje, Panevėžyje, Šiauliuose, Tauragėje, Telšiuose, Utenoje ir Visagine. Plačiau : http://www.eudirect.lt/
Nuo rugpjūčio 1-osios prašome lankytojus, vyresnius nei 6 metų amžiaus, dėvėti nosį ir burną dengiančias apsaugos priemones.
Konkursas vedėjos pareigoms užimti
Kėdainių rajono savivaldybės Mikalojaus Daukšos viešoji biblioteka skelbia konkursą bibliotekos Knygų fondo komplektavimo ir tvarkymo skyriaus vedėjos pareigoms užimti.
„Įdomiosios atsotogos“ su Vidu Bareikiu atkeliauja į Kėdainius
Penktadienį (liepos 24 d.) 13 val. Kėdainių Didžiosios rinkos aikštėje vyks neįtikėtinos sėkmės ir populiarumo sulaukusiu LRT TELEVIZIJOS projekto „Įdomiosios atostogos“ fimavimas.